b"\n_START_ARTICLE_\nCan Moragues (Sabadell)\n_START_SECTION_\nDescripci\xc3\xb3\n_START_PARAGRAPH_\nMasia amb teulades a dues vessants que donen aig\xc3\xbces a les fa\xc3\xa7anes laterals. Est\xc3\xa0 constru\xc3\xafda en bona part amb t\xc3\xa0pia encofrada. T\xc3\xa9 dues finestres renaixentistes i dues portes adovellades. La fa\xc3\xa7ana est\xc3\xa0 protegida per un ampli r\xc3\xa0fec de cinc fileres de rajols i teules. L'era est\xc3\xa0 tancada en un clos.\n_START_SECTION_\nHist\xc3\xb2ria\n_START_PARAGRAPH_\nLa propietat r\xc3\xbastica dels Moragues estava enclavada entre els termes de Jonqueres, Sant juli\xc3\xa0 d'Altura i Castellar del Vall\xc3\xa8s i comprenen diversos masos, entre els quals hi ha el propi Can Moragues. En Miquel Moragues era propietari del mas l'any 1648. El darrer fou en Jacint Moragues Pomapi, que el vengu\xc3\xa9 a carta de gr\xc3\xa0cia el dia 21 d'agost de l'any 1864 a Isidor Pons Pons\xc3\xa0."